CELEX: 62020TJ0488
Language: mt
Date: 2021-07-14 00:00:00
Title: Sentenza tal-Qorti Ġenerali (Il-Ħames Awla) tal-14 ta’ Lulju 2021 (Estratti).#Guerlain vs L-Uffiċċju tal-Proprjetà Intellettwali tal-Unjoni Ewropea.#Trade mark tal-Unjoni Ewropea – Applikazzjoni għal trade mark tridimensjonali tal-Unjoni Ewropea – Forma ta’ lipstick tawwalija, konika u ċilindrika – Raġuni assoluta għal rifjut – Karattru distintiv – Artikolu 7(1)(b) tar‑Regolament (UE) 2017/1001.#Kawża T-488/20.

SENTENZA TAL-QORTI ĠENERALI (Il-Ħames Awla)
   14 ta’ Lulju 2021 (
         *1
      )
   “Trade mark tal-Unjoni Ewropea – Applikazzjoni għal trade mark tridimensjonali tal-Unjoni Ewropea – Forma ta’ lipstick tawwalija, konika u ċilindrika – Raġuni assoluta għal rifjut – Karattru distintiv – Artikolu 7(1)(b) tar‑Regolament (UE) 2017/1001”
   Fil-Kawża T‑488/20,
   
      Guerlain, stabbilita f’Pariġi (Franza), irrappreżentata minn T. de Haan, avukat,
   rikorrenti,
   vs
   
      L-Uffiċċju tal-Proprjetà Intellettwali tal-Unjoni Ewropea (EUIPO), irrappreżentat minn S. Pétrequin, A. Folliard‑Monguiral u V. Ruzek, bħala aġenti,
   konvenut,
   li għandha bħala suġġett rikors ippreżentat kontra d-deċiżjoni tal-Ewwel Bord tal‑Appell tal-EUIPO tat‑2 ta’ Ġunju 2020 (Każ R 2292/2019‑1), dwar applikazzjoni għar-reġistrazzjoni ta’ sinjal tridimensjonali kkostitwit mill-forma ta’ lipstick tawwalija, konika u ċilindrika bħala trade mark tal-Unjoni Ewropea,
   IL-QORTI ĠENERALI (Il-Ħames Awla),
   komposta minn D. Spielmann, President, U. Öberg u O. Spineanu‑Matei (Relatriċi), Imħallfin,
   Reġistratur: J. Pichon, Amministratriċi,
   wara li rat ir-rikors ippreżentat fir-Reġistru tal-Qorti Ġenerali fil‑5 ta’ Awwissu 2020,
   wara li rat ir-risposta ppreżentata fir-Reġistru tal-Qorti Ġenerali fid‑19 ta’ Ottubru 2020,
   wara li rat il-mistoqsija bil-miktub tal-Qorti Ġenerali lill-partijiet tal‑10 ta’ Frar 2021 sabiex iweġbuha waqt is-seduta,
   wara s-seduta tal‑21 ta’ April 2021,
   tagħti l-preżenti
   
      Sentenza (
            1
         )
   
   [omissis]
   
      It-talbiet tal-partijiet
   
   
            9
         
         
            Ir-rikorrenti titlob li l-Qorti Ġenerali jogħġobha:
            
                     –
                  
                  
                     tannulla d-deċiżjoni kkontestata;
                  
               
                     –
                  
                  
                     tikkundanna lill-EUIPO għall-ispejjeż, inklużi dawk sostnuti quddiem il‑Bord tal-Appell.
                  
               
      
            10
         
         
            L-EUIPO jitlob li l-Qorti Ġenerali jogħġobha:
            
                     –
                  
                  
                     tiċħad ir-rikors;
                  
               
                     –
                  
                  
                     tikkundanna lir-rikorrenti għall-ispejjeż.
                  
               
      
      Id-dritt
   
   [omissis]
   
            42
         
         
            Fit-tieni lok, fir-rigward tal-argument tar-rikorrenti bbażat fuq l-aspett estetiku ta’ suċċess kbir tal-forma inkwistjoni, għandu jiġi rrilevat li, skont il-ġurisprudenza, il-fatt li prodotti jkollhom disinn ta’ kwalità ma jimplikax neċessarjament li trade mark ikkostitwita mill-forma tridimensjonali ta’ dawn il-prodotti tippermetti ab initio li ssir distinzjoni bejn l-imsemmija prodotti u dawk ta’ impriżi oħra, fis‑sens tal-Artikolu 7(1)(b) tar-Regolament 2017/1001 (sentenza tal‑5 ta’ Frar 2020, Forma ta’ lazz ta’ żarbun, T‑573/18, EU:T:2020:32, punt 65).
         
      
            43
         
         
            Madankollu, ma jistax jiġi eskluż li l-aspett estetiku ta’ trade mark li tieħu l-forma tal-imballaġġ ta’ prodott, f’dan il-każ tal-kontenitur tiegħu, jista’ jittieħed inkunsiderazzjoni, fost elementi oħra, sabiex tiġi stabbilita differenza fir-rigward tan-norma u tal-użanzi ta’ settur, sakemm dan l-aspett estetiku jinftiehem bħala li jirreferi għall-effett viżiv oġġettiv u inabitwali prodott mid-disinn speċifiku tal-imsemmija trade mark (sentenza tat‑12 ta’ Diċembru 2019, EUIPO vs Wajos, C‑783/18 P, mhux ippubblikata, EU:C:2019:1073, punt 32).
         
      
            44
         
         
            Konsegwentement, għandu jiġi rrilevat li t-teħid inkunsiderazzjoni tal-aspett estetiku tat-trade mark li għaliha saret l-applikazzjoni ma għandux ikun ekwivalenti għal evalwazzjoni tas-sbuħija jew tal-assenza tagħha tal-prodott inkwistjoni, li hija min-natura tagħha suġġettiva, iżda huwa intiż sabiex jivverifika, b’mod konformi mal-ġurisprudenza ċċitata fil-punt 43 iktar ’il fuq, jekk dan jistax joħloq effett viżiv oġġettiv u inabitwali f’għajnejn il-pubbliku rilevanti.
            [omissis]
         
      
            48
         
         
            Barra minn hekk, skont il-ġurisprudenza, in-norma u l-użanzi tas-settur ma jistgħux jiġu ridotti biss għall-forma statistikament l-iktar komuni, iżda jinkludu l‑forom kollha li l-konsumatur għandu d-drawwa li jipperċepixxi fis-suq (sentenza tal‑25 ta’ Novembru 2020, Brasserie St Avold vs EUIPO (Forma ta’ flixkun skur), T‑862/19, EU:T:2020:561, punt 56).
         
      
            49
         
         
            Għalhekk, bit-teħid inkunsiderazzjoni tal-istampi meħuda inkunsiderazzjoni mill-Bord tal-Appell bħala li jikkostitwixxu n-norma u l-użanzi tas-settur ikkonċernat, għandu jiġi kkonstatat, bħalma għamlet ir-rikorrenti, li l-forma inkwistjoni hija inabitwali għal lipstick u hija differenti minn kull forma oħra eżistenti fis-suq.
         
      
            50
         
         
            Il-Bord tal-Appell illimita ruħu li jikkonstata l-assenza ta’ diverġenza sinjifikattiva min-normi u mill-użanzi tas-settur. Issa, għalkemm huwa minnu, skont il-ġurisprudenza ċċitata fil-punt 19 iktar ’il fuq, li s-sempliċi fatt li forma tkun “varjant” ta’ waħda mill-forom abitwali ta’ tip ta’ prodotti ma huwiex biżżejjed sabiex jiġi stabbilit li l-imsemmija forma ma hijiex nieqsa minn karattru distintiv, il-fatt li settur huwa kkaratterizzat minn varjetà kbira ta’ forom ta’ prodotti ma jimplikax li f’każ ta’ forma ġdida din neċessarjament ser tiġi pperċepita bħala waħda minnhom.
            [omissis]
         
       
         
            Għal dawn il-motivi,
            IL-QORTI ĠENERALI (Il-Ħames Awla)
            taqta’ u tiddeċiedi:
         
       
         
            
                     
                        1)
                     
                  
                  
                     
                        Id-deċiżjoni tal-Ewwel Bord tal-Appell tal-Uffiċċju tal-Proprjetà Intellettwali tal-Unjoni Ewropea (EUIPO) tat‑2 ta’ Ġunju 2020 (Każ R 2292/2019‑1) hija annullata.
                     
                  
               
       
         
            
                     
                        2)
                     
                  
                  
                     
                        L-EUIPO huwa kkundannat għall-ispejjeż, inklużi l-ispejjeż indispensabbli sostnuti minn Guerlain għall-finijiet tal-proċedimenti quddiem il-Bord tal-Appell tal-EUIPO.
                     
                  
               
       
            
               
                  
                     
                        Spielmann
                     
                     
                        Öberg
                     
                     
                        Spineanu-Matei
                     
                  
                  Mogħtija f’qorti bil-miftuħ fil-Lussemburgu, fl‑14 ta’ Lulju 2021.
                  
                     
                        Ir-Reġistratur
                        E. Coulon
                     
                     
                        Il-President
                        
                     
                  
               
            
         (
         *1
      )	Lingwa tal-kawża: il-Franċiż.
   (
         1
      )	Qegħdin jiġu riprodotti biss il-punti ta’ din is-sentenza li l-Qorti Ġenerali tqis li l-pubblikazzjoni tagħhom hija utli.